ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
ஊக்கமருந்து தடுப்பு விதிகள் மற்றும் வழிகாட்டுதல்கள் பற்றிய தகவல்களுக்காக விளையாட்டு வீரர்களுக்கு 1800-119-919 என்ற ஊக்கமருந்து எதிர்ப்பு ஹெல்ப்லைன், 1800-119-919 அறிமுகம்
விளையாட்டுத் துறைகளின் நியாயமான நிர்வாகத்தில் நெறிமுறை நடத்தையை ஒரு முக்கிய காரணியாக இந்திய அரசு வலியுறுத்துகிறது. விளையாட்டு வீரர்கள், தடகள ஆதரவு பணியாளர்கள், பயிற்சியாளர்கள், நடுவர்கள், அதிகாரிகள், விளையாட்டு அறிவியல் மற்றும் மருத்துவ பணியாளர்கள், தன்னார்வலர்கள், மேலாளர்கள், நிர்வாகிகள், குழு உறுப்பினர்கள், பெற்றோர்கள் அல்லது பாதுகாவலர்கள் உட்பட விளையாட்டில் பங்கேற்கும் அனைத்து பங்குதாரர்களுக்கும் துன்புறுத்தல் மற்றும் பாகுபாடு இல்லாத பாதுகாப்பான சூழலை இது எளிதாக்குகிறது. அந்தந்த தேசிய விளையாட்டு சம்மேளனங்களின்  நிர்வாகிகள். தனிநபர்கள் மிக உயர்ந்த அளவிலான நன்னடத்தையைக் கடைப்பிடிப்பதும் விளையாட்டுக்கு இன்றியமையாதது.
விளையாட்டு வீரர்களின் ஊக்கமருந்து / போதைப்பொருள் பயன்பாட்டை ஒழிக்க அரசு உறுதி பூண்டுள்ளது. இதற்காக, தன்னாட்சி அமைப்பான தேசிய ஊக்கமருந்து தடுப்பு முகமை , இந்திய விளையாட்டு ஆணையம்  மற்றும் தேசிய விளையாட்டு கூட்டமைப்புகளுடன்  இணைந்து இளம் விளையாட்டு வீரர்கள் உட்பட அனைத்து பங்குதாரர்களுக்கும் ஊக்கமருந்து எதிர்ப்பு விழிப்புணர்வு நிகழ்ச்சிகளை நடத்துகிறது.
ஊக்கமருந்து தடுப்பு விதிகள் மற்றும் வழிகாட்டுதல்கள் குறித்த தகவல்களை வழங்க விளையாட்டு வீரர்கள் மற்றும் தடகள ஆதரவு பணியாளர்களுக்காக ஊக்கமருந்து எதிர்ப்பு ஹெல்ப்லைனை தேசிய ஊக்கமருந்து தடுப்பு முகமை நாடா தொடங்கியுள்ளது. ஹெல்ப்லைன் எண் 1800-119-919 ஆகும். விளையாட்டுகளில் ஏதேனும் போதைப்பொருள் துஷ்பிரயோகம் அல்லது ஊக்கமருந்து நடவடிக்கைகளைப் புகாரளிக்க, இது பயன்படும். விளையாட்டில் ஊக்கமருந்துக்கு எதிரான போராட்டத்தை பலவீனப்படுத்தக்கூடிய எந்தவொரு செயலும் அல்லது விடுபடுதலும். தகவல் அளிப்பவர் மற்றும் பகிரப்படும் தகவல்களின் கடுமையான ரகசியத்தன்மையை பராமரிப்பதையும் நாடா உறுதி செய்கிறது.
மத்திய விளையாட்டு மற்றும் இளைஞர் நலத்துறை அமைச்சர் அனுராக் சிங் தாக்கூர் மக்களவையில் எழுத்துப்பூர்வமாக அளித்த பதிலில் இதனைத் தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
பிட் இந்தியா சுதந்திர ஓட்டம் 2.0-ஐ இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாகூர் சென்னை உட்பட நாடு முழுவதும் ஆகஸ்ட் 13 அன்று தொடங்கி வைக்கிறார்
விடுதலையின் அம்ரித் மகோத்சவத்தின் ஒரு பகுதியாக, ஃபிட் இந்தியா சுதந்திர ஓட்டம் 2.0-ஐ இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாகூர் புதுதில்லியில் உள்ள மேஜர் தியான் சந்த் விளையாட்டு அரங்கில் 2021 ஆகஸ்ட் 13 அன்று தொடங்கி வைக்கிறார்.
இளைஞர் நலன் மற்றும் விளையாட்டு இணை அமைச்சர் திரு நிசித் பிரமானிக் இந்நிகழ்ச்சியில் கலந்து கொள்கிறார்.
தில்லியை தவிர, நாடு முழுவதுமுள்ள ஒன்பது இதர முக்கிய இடங்களில் சுதந்திர ஓட்டம் நடத்தப்படுகிறது. உத்தரப் பிரதேசத்தின் அலகாபாத்தில் உள்ள சந்திரசேகர் ஆசாத் பூங்கா; அந்தமான் சிறை; ஹிமாச்சலப் பிரதேசத்தில் உள்ள காசா போஸ்ட்; மும்பையில் உள்ள இந்தியாவின் நுழைவுவாயில், அசாமில் உள்ள சித்ரலேகா உத்யான் ; அத்தாரை எல்லை; ஜான்சி ரயில் நிலையம்; லேஹ்; மற்றும் சென்னையில் நிகழ்ச்சிகள் நடத்தப்படவுள்ளன.
மத்திய ரிசர்வ் காவல் படை, மத்திய தொழில் பாதுகாப்புப் படை, இந்தோ திபெத் எல்லை பாதுகாப்புப்படை, தேசிய பாதுகாப்புப் படை, எஸ்எஸ்பி, எல்லையோர பாதுகாப்புப் படை, ரயில்வே மற்றும் நேரு யுவ கேந்திர சங்கம் உள்ளிட்டவை நிகழ்ச்சிகளுக்கு ஏற்பாடு செய்துள்ளன. இவற்றில் கலந்து கொள்பவர்களோடு காணொலி மூலம் திரு அனுராக் தாகூர் உரையாடுகிறார்.
ஃபிட் இந்தியா சுதந்திர ஓட்டம் 2.0 குறித்து காணொலி மூலம் தாம் விடுத்துள்ள செய்தியில் திரு தாகூர் கூறியிருப்பதாவது: “நாடு சுதந்திரமடைந்த 75-வது வருடத்தில், ஆரோக்கியமான இந்தியாவை கட்டமைக்க நாம் அனைவரும் உறுதியேற்போம். ஆரோக்கியமான இந்தியா மட்டுமே வலிமையான, தற்சார்பு மிக்க புதிய இந்தியாவாக இருக்க முடியும்.” ஃபிட் இந்தியா சுதந்திர ஓட்டம் 2.0-ஐ மக்கள் இயக்கமாக மாற்ற அனைவருக்கும் அவர் அழைப்பு விடுத்தார்.
2021 அக்டோபர் 2 வரை ஒவ்வொரு வாரமும் 75 மாவட்டங்களில் உள்ள 75 கிராமங்களில் நிகழ்ச்சிகள் நடைபெறும், 744 மாவட்டங்களில் உள்ள தலா 75 கிராமங்களிலும், நாடு முழுவதுமுள்ள 30,000 கல்வி நிறுவனங்களிலும் ஃபிட் இந்தியா சுதந்திர ஓட்டங்கள் நடைபெறும். 7.50 கோடிக்கும் அதிகமான இளைஞர்கள் இதில் பங்கேற்கவுள்ளார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745207
-----
(Visitor Counter : 262
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
உதம்பூர் மக்களவைத் தொகுதியின் மாவட்ட வளர்ச்சி குழு தலைவர்கள் மற்றும் நகராட்சி மன்றத் தலைவர்களுடன் மத்திய அமைச்சர் டாக்டர் ஜிதேந்திர சிங் உரையாடல்
உதம்பூர் மக்களவைத் தொகுதியின் மாவட்ட வளர்ச்சி குழு தலைவர்கள் மற்றும் நகராட்சி மன்றத் தலைவர்களுடன் கொவிட்-19 மேலாண்மை குறித்து மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் இன்று உரையாடினார்.
தங்களது மாவட்டங்கள், தொகுதிகள் மற்றும் பகுதிகளில் உள்ள கொவிட் தொடர்புடைய வசதிகளை தொடர்ந்து கண்காணிக்குமாறு அவர்களை கேட்டுக்கொண்ட அமைச்சர், கொரோனா பெருந்தொற்றை கட்டுப்படுத்துவதில் தேர்ந்தெடுக்கப்பட்ட மக்கள் பிரதிநிதிகளான அவர்களது பங்கு மிகவும் முக்கியமானது என்று கூறினார்.
தங்களது வளங்கள் மற்றும் அதிகாரங்களை பயன்படுத்தி இந்த பெருந்தொற்று காலத்தில் மக்களின் எதிர்பார்ப்பை பூர்த்தி செய்யும் சட்டபூர்வ கடமை தேர்ந்தெடுக்கப்பட்ட மாவட்ட வளர்ச்சி குழு பிரதிநிதிகளுக்கு உள்ளது என்று உரையாடலின்போது டாக்டர் ஜிதேந்திர சிங் அவர்களிடம் தெரிவித்தார்.
கிராமப்புற மற்றும் தொலைதூரப் பகுதிகளில் இலவச தொலைபேசி மருத்துவ ஆலோசனை வழங்கும் சேவையை மீண்டும் தொடங்க வேண்டும் என்று வலியுறுத்திய அமைச்சர், அங்கீகாரம் பெற்ற மருத்துவர்களை இதில் பணியமர்த்த தேவையான வழிகாட்டுதல்கள் ஏற்கனவே உள்ளன என்றும், இந்த சேவையின் மூலம் மாவட்ட மருத்துவமனைகளில் மீதான சுமையை குறைக்க முடியுமென்றும் தெரிவித்தார்.
பஞ்சாயத்து அளவில் அமைக்கப்பட்டுள்ள கொவிட் பராமரிப்பு மையங்களுடன் தேர்ந்தெடுக்கப்பட்ட பிரதிநிதிகள் தங்களை ஈடுபடுத்திக் கொள்ள வேண்டும் என்றும் இதன் மூலம் அடிமட்ட அளவில் உள்ள சுகாதார அமைப்புக்கு ஊக்கம் கிடைப்பதோடு அங்குள்ள நோயாளிகளின் நம்பிக்கையும் வளரும் என்று அமைச்சர் கூறினார்.
டாக்டர் ஜிதேந்திர சிங்கின் தலையீட்டுக்கு பிறகு அங்குள்ள மருத்துவமனைகளுக்கு ஆக்சிஜன் விநியோகம் அதிகரித்திருப்பதாக கூறிய மாவட்ட வளர்ச்சி குழு தலைவர்கள், போர்க்கால அடிப்படையில் அமைச்சர் எடுத்த நடவடிக்கைக்கு பிறகு கொவிட் படுக்கைகளின் எண்ணிக்கையும் உயர்ந்திருப்பதாக கூறினர்.
சட்டம் மற்றும் நீதித்துறை அமைச்சகம்
28 மாநிலங்கள் மற்றும் யூனியன் பிரதேசங்களில் 413 சிறப்பு போக்சோ நீதிமன்றங்கள் உட்பட 733 விரைவு சிறப்பு நீதிமன்றங்கள் செயல்பட்டு வருகின்றன
மாநிலங்களில் உள்ள உயர்நீதிமன்றங்களுடனான ஆலோசனையின்படி மாநில அரசுகள் விரைவு நீதிமன்றங்களை அமைத்து வருவதாக மத்திய சட்டம் மற்றும் நீதித்துறை அமைச்சர் திரு கிரண் ரிஜிஜூ மாநிலங்களவையில் இன்று எழுத்துபூர்வமாகத் தெரிவித்தார். உயர்நீதிமன்றங்கள் அளித்த தகவலின்படி 2017-ஆம் ஆண்டுக்குப் பிறகு மேலும் 242 விரைவு நீதிமன்றங்கள் அமைக்கப்பட்டுள்ளன. (31.12.2017-ன்படி 596 விரைவு நீதிமன்றங்கள் இருந்த நிலையில், அது 31.10.2022-ல் 838 விரைவு நீதிமன்றங்களாக அதிகரித்துள்ளது.
2019-ல் 31 மாநிலங்கள் மற்றும் யூனியன் பிரதேசங்களில் 389 போக்சோ நீதிமன்றங்கள் உட்பட 1,023 விரைவு சிறப்பு நீதிமன்றங்கள் மத்திய அரசின் நிதியுதவியுடன் அமைக்கப்பட்டது. உயர்நீதிமன்றங்களிடமிருந்து பெறப்பட்ட தகவலின்படி, 28 மாநிலங்கள் மற்றும் யூனியன் பிரதேசங்களில் 413 சிறப்பு போக்சோ நீதிமன்றங்கள் உட்பட 733 விரைவு சிறப்பு நீதிமன்றங்கள் செயல்பட்டு வருகின்றன. இதன் மூலம் 1,24,000-க்கும் மேற்பட்ட வழக்குகளுக்கு தீர்வு காணப்பட்டுள்ளன. 31.10.2022 அன்று வரை 1,93,814 வழக்குகள் நிலுவையில் உள்ளன.
மத்திய அமைச்சரவை
தேசிய அனல் மின் கழகம், என் டி பி சி-யின் கட்டுமானத்தில் உள்ள திட்டங்களிலிருந்து அது அமையும் மாநிலங்களுக்கு கூடுதல் மின்சாரத்தை வழங்கும் திட்டத்திற்கு மத்திய அமைச்சரவை ஒப்புதல்
என் டி சி பி-யின் தெலங்கானா சூப்பர் அனல் மின் திட்டத்தின் உற்பத்தியில் 85 சதவீதத்தை தெலங்கானா அரசுக்கு ஒதுக்கவும், என் டி பி சி-யின் துணை நிறுவனமான பத்ரட்டு வித்யூத் உத்படம் நிகம் நிறுவனத்தின் பத்ரட்டு அனல் மின் நிலையத்தின் உற்பத்தியில் 85 சதவீதத்தை ஜார்க்கண்ட் மாநில அரசுக்கு ஒதுக்கவும் வகை செய்யும் மத்திய மின்சக்தி அமைச்சகத்தின் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
விவரங்கள்:
இந்த இரண்டு திட்டங்களும் இரண்டு கட்டங்களாக அமைக்கப்பட உள்ளன.
ஆந்திரப்பிரதேச மறு சீரமைப்புச் சட்டம் 2014-ன்படி அனல்மின் கழகம் உருவாக்கப்பட உள்ள தெலங்கானா மாநிலத்தில் 4000 மெகா வாட் மின் திட்டத்தை இச்சட்டத்தின் 13-வது பட்டியலில் குறிப்பிட்டுள்ளபடி அமைக்க வேண்டியது கட்டாயமாக்கப்பட்டுள்ளது.
பத்ரட்டு அனல்மின் நிலையத்தின்  நான்காயிரம் மெகாவாட் விரிவாக்கத் திட்டத்திலிருந்து கிடைக்கும் மின்சாரத்தில் 85 சதவீதத்தை ஜார்க்கண்ட் மாநிலத்திற்கு ஒதுக்க வேண்டியது ஜார்க்கண்ட் மாநிலத்திற்கும் என் டி பி சி-க்கும் இடையே ஏற்பட்ட கூட்டுத்தொழில் முயற்சி ஒப்பந்தத்தின்படி முக்கியமான நிபந்தனையாகும்.
தற்போது இந்த இரண்டு திட்டங்களின் முதல் கட்டம் உருவாக்கப்பட்டு வருகிறது.
தாக்கம்:
தெலங்கானா மாநிலத்திற்கு தெலங்கானா சூப்பர் மின்சார திட்டத்திலிருந்து உயர்ந்த அளவு மின்சாரத்தை ஒதுக்குவதால் ஆந்திரப்பிரதேச மறு சீரமைப்பு திட்டத்தின் 13-வது பட்டியலில் கண்டுள்ள தேவையான நடவடிக்கைகளை எடுப்பதை மத்திய அரசு உறுதி செய்கிறது. இதன் மூலம் புதிய மாநிலத்தின் மேம்பாடு மற்றும் நிலையான வளர்ச்சி உறுதி செய்யப்படுகிறது. அதே போல பி டி பி எஸ்-லிருந்து ஜார்க்கண்ட் மாநிலத்திற்கு கூடுதல் மின்சாரத்தை ஒதுக்குவதால் அம்மாநிலத்தின் மின்சார நிலை மேம்பாடு அடையும். அதே சமயம் மத்திய அரசின் இயக்கமான அனைவருக்கும் மின்சாரம் என்ற குறிக்கோளை அடையவும் இது வகை செய்கிறது.
------------
(Visitor Counter : 127
சுகாதாரம் மற்றும் குடும்ப நலத்துறை அமைச்சகம்
கர்நாடக ஆஷா: ஒரு சமூக சுகாதார ஆர்வலரின் உண்மையான உணர்வை வெளிப்படுத்துகிறது
அன்னபூர்ணா, கர்நாடகாவின் சிவமோகா மாவட்டத்தில் துங்கநகரில் பணிபுரியும் அங்கீகரிக்கப்பட்ட சமூக ஆர்வலர்  ஆவார். குடிசைப் பகுதியில் 3000 மக்கள் தொகையை உள்ளடக்கிய பகுதியில் உள்ளவர்களுக்காக, 2015 முதல், தேசிய சுகாதாரப் பணியின் ஒரு பகுதியாக நகர்ப்புற ஆஷா அறிமுகப்படுத்தப்பட்டதில் அங்கு பணியாற்றி வருகிறார், கோவிட் – 19 கட்டுபடுத்துதல் நடவடிக்கைகளின் ஒரு பகுதியாக அவரது முக்கியப் பணிகளில் ஒன்று வீட்டு கணக்கெடுப்புகளை நடத்துவதாகும்.
கோவிட் -19 ஐ எதிர்ப்பதில் மாநிலத்தின் வெற்றியில் கர்நாடகாவின் 42,000 ஆஷாக்கள் ஒரு முக்கியமான தூணாக உருவெடுத்துள்ளனர். அவர்கள் கோவிட் – 19 நோய் தொற்று வீட்டுக் கணக்கெடுப்புகளில் தீவிரமாக பங்கேற்று வருகின்றனர், மேலும் கோவிட் – 19 அறிகுறிகளுக்காக மாநிலங்களுக்கு இடையேயான பயணிகள், புலம்பெயர்ந்த தொழிலாளர்கள் மற்றும் சமூகத்தில் உள்ள மற்றவர்களுக்கும் நோய் சார்ந்த அறிகுறிகள் உள்ளதா என பரிசோதனையிடுகின்றனர். குறிப்பிட்ட மக்களிடையே கோவிட் - 19 நோய் தொற்று அதிகரித்த பாதிப்பை உணர்ந்து, கணக்கெடுப்பில் வயதானவர்களின் வீடுகளை அடையாளம் கண்டதுடன், அவர்களில் இணை நோயுள்ளவர்களையும் மற்றும் நோயெதிர்ப்பு சக்தி இல்லாது தனித்து வாழ்ந்தவர்கள் உள்ளிட்ட சுமார் 1.59 கோடி குடும்பங்களில் பாதுகாப்பு நடவடிக்கைகளும் பரிசோதனைகளையும் மேற்கொண்டனர். ஆஷாக்கள் தங்கள் பகுதியில் இதுபோன்ற அதிக ஆபத்தில் உள்ளவர்களை ஒரு குறிப்பிட்ட கால இடைவெளியில் தொடர்ந்து கண்காணிக்கின்றனர், கட்டுப்பாட்டு மண்டலங்களில் ஒரு நாளைக்கு ஒரு முறை என்றும் மற்ற பகுதிகளில் 15 நாட்களுக்கு ஒரு முறை என அவர்கள் கண்காணிக்கும் கால இடைவெளி மாறுபடும். சளியுடன் காய்ச்சல், கடுமையான சுவாச பிரச்சனைகள் அறிகுறிகள் உள்ளதாக கூறும் நபர்களின் வீடுகளையும், மாநில சுகாதாரத் துறை உதவி எண்களை அழைத்த அதிக ஆபத்துள்ள நபர்களின் வீடுகளையும் அவர்கள் பார்வையிடுகிறார்கள்.
பாதுகாப்பு அமைச்சகம்
காஷ்மீரில் எல்லைக் கட்டுப்பாட்டு கோட்டு பகுதியில் பாதுகாப்பை ராணுவ தளபதி ஆய்வு செய்தார்
தமது இரண்டு நாள் காஷ்மீர் பயணத்தின் இரண்டாவது நாளில், எல்லைக் கட்டுப்பாட்டு கோட்டு பகுதியில் பாதுகாப்பு நிலைமையை ராணுவ தளபதி, ஜெனரல் எம் எம் நரவனே ஆய்வு செய்தார்.
வடக்கு ராணுவ தளபதி லெப்டினன்ட் ஜெனரல் ஒய் கே ஜோஷி மற்றும் சினார் கார்ப்ஸ் தளபதி லெப்டினன்ட் ஜெனரல் டி பி பாண்டே ஆகியோர் உடன் இருந்தனர்.
தற்போதைய பாதுகாப்பு நிலவரம் மற்றும் பாகிஸ்தான் ஆக்கிரமிப்பு ஜம்மு காஷ்மீரில் இருந்து தீவிரவாதிகள் செய்யும் ஊடுருவல் முயற்சிகளை தடுக்க எடுக்கப்பட்ட நடவடிக்கைகள் குறித்தும் அங்கிருந்த தளபதிகள் தலைமை தளபதிக்கு விளக்கினர்.
வீரர்களுடன் உரையாடிய ராணுவ தளபதி, அவர்களது உயரிய மனவலிமைக்காகவும், எதையும் எதிர்கொள்ளும் தயார்நிலைக்காகவும் அவர்களுக்கு பாராட்டு தெரிவித்தார். எல்லை கட்டுப்பாட்டு கோட்டு பகுதியில் நிலவி வரும் அமைதியை பாராட்டிய அவர், இதன் காரணமாக தங்களது காவலை வீரர்கள் குறைத்து விடக்கூடாது என்றும், எந்த விதமான பாதுகாப்பு சவால்களையும் எதிர் கொள்வதற்கு தயாராக இருக்க வேண்டும் என்றும் எச்சரிக்கை விடுத்தார்.
பாதுகாப்பு அமைச்சகம்
விளக்கம்: இறக்குமதிக்கு தடை செய்யப்பட்ட பொருள்கள் பட்டியலில் உள்நாட்டுத் தயாரிப்புப் பொருள்கள்
இறக்குமதிக்குத் தடை செய்யப்படும் பொருள்களின் பட்டியலைப் பாதுகாப்பு அமைச்சகம் 2020 ஆகஸ்ட் 9 ஆம் தேதி வெளியிட்டதைத் தொடர்ந்து, இலகுரக விமானம் LCA Mark 1A, பினாகர் ராக்கெட் சிஸ்டம் மற்றும் ஆகாஷ் ஏவுகணை சிஸ்டம் போன்ற இந்தியாவில் தயாரிக்கப்படும் சாதனங்களைச் சேர்ப்பது தொடர்பாக சில விசாரணைகள் வந்து கொண்டிருக்கின்றன. இவை அனைத்தும் பாதுகாப்புப் படைகளால் வரையறுக்கப்பட்ட தரநிலைகளின் தேவைகளைப் பூர்த்தி செய்யும் வகையில் உருவாக்கப்பட்டுள்ளன. இந்த சாதனங்கள் சர்வதேசச் சந்தையிலும் கிடைக்கின்றன.
இதுபோன்ற சாதனங்களை இறக்குமதி மூலம் பாதுகாப்புத் துறை கொள்முதல் செய்யாமல் தடுக்கும் வகையில், வேறு பெயர்களின் கீழ் ஆயுதச் சாதனங்கள் இறக்குமதிக்குத் தடை செய்யப்பட்டவற்றின் பட்டியலில் சேர்க்கப்பட்டுள்ளன. ஒரு பொருளை உள்நாட்டுத் தயாரிப்பாகக் கருத வேண்டுமானால், குறைந்தபட்ச அளவுக்கான வரையறைகளைப் பூர்த்தி செய்யும் வகையில் அதில் உள்நாட்டு அம்சங்கள் இருக்க வேண்டும். எனவே, உள்நாட்டு அம்சங்களை உறுதி செய்வதுடன், இறக்குமதி அம்சங்களை அனுமதிக்கப்பட்ட வரம்புக்குள் கட்டுப்படுத்திக் கொள்ளுமாறு உற்பத்தியாளர்கள் கேட்டுக் கொள்ளப் படுகின்றனர்.
எனவே, இப்போது பகுதியளவு இறக்குமதி செய்ய பொருள்களுடன் இந்தியாவில் தயாரிக்கப்படும் சாதனங்களைக் குறிப்பிடுதல் என்பது, இதேபோன்ற தரநிலையிலான தேவைகளைப் பூர்த்தி செய்வதாக, ஆனால் மாறுபட்ட தலைப்புகளில் பெறப்படுவதைக் குறிப்பதாக இருக்கும் என்று விளக்கம் அளிக்கப்படுகிறது.
(Visitor Counter : 215
நிதி அமைச்சகம்
மாநிலங்களின் மூலதன செலவினங்களுக்கான சிறப்பு திட்டம்: 27 மாநிலங்களுக்கு ரூ. 9,879.61 கோடி ஒப்புதல்
மாநிலங்களின் மூலதன செலவினங்களுக்கான சிறப்புத் திட்டத்தின் பயன்களை தமிழகம் தவிர நாட்டிலுள்ள மற்ற அனைத்து மாநிலங்களும் பெற்றுள்ளன. இந்தத் திட்டத்தை தற்சார்பு இந்தியா நலத் தொகுப்பின் ஒரு பகுதியாக மத்திய நிதியமைச்சர் கடந்த அக்டோபர் மாதம் அறிவித்திருந்தார்.
கொவிட்-19 பெருந்தொற்றால் வரி வருவாயில் ஏற்பட்டுள்ள பற்றாக்குறையைக் கருத்தில் கொண்டு மாநிலங்களின் மூலதன செலவினங்களை ஊக்கப்படுத்தும் வகையில் இந்த திட்டம் அறிவிக்கப்பட்டுள்ளது.
இந்தத் திட்டத்திற்கு மாநிலங்களிடையே சிறந்த வரவேற்பு கிடைத்துள்ளது. இதுவரை 27 மாநிலங்களுக்கு ரூ. 9,879.61 கோடி மூலதன செலவினங்களுக்கு மத்திய நிதி அமைச்சகம் ஒப்புதல் வழங்கியுள்ளது. இந்தத் திட்டத்தின் கீழ் ஏற்கனவே முதல் தவணையாக ரூ. 4,939.81 கோடி மாநிலங்களுக்கு வழங்கப்பட்டுள்ளது.
சுகாதாரம், ஊரக மேம்பாடு, தண்ணீர் விநியோகம், நீர்ப்பாசனம், எரிசக்தி, போக்குவரத்து, கல்வி, நகர்ப்புற மேம்பாடு உள்ளிட்ட பல்வேறு துறைகளில் மூலதன செலவினங்களுக்கான திட்டங்களுக்கு ஒப்புதல் அளிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1680145
----
(Visitor Counter : 211
அறிவியல் மற்றும் தொழில்நுட்பத்துறை
பிரதமர் மோடியின் வழிகாட்டுதலின் கீழ் கடந்த ஒன்பது ஆண்டுகளில் அறிவியல், தொழில்நுட்பம், விண்வெளி ஆராய்ச்சி மற்றும் மருந்துத் துறையில் இந்தியா மாபெரும் முன்னேற்றம் - டாக்டர். ஜிதேந்திர சிங்
பிரதமர் நரேந்திர மோடியின் தலைமையின் கீழ், கடந்த ஒன்பது ஆண்டுகளாக இந்தியாவின் அறிவியல் திறன் உலகளவில் அங்கீகரிக்கப்பட்டுள்ளதாக மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
பிரதமர் மோடியின் வழிகாட்டுதலின் கீழ் கடந்த ஒன்பது ஆண்டுகளில், இந்தியாவின் அறிவியல் மனப்பான்மை, வளர்ந்து வரும் தொழில்நுட்பங்களைக் கொண்ட முன்னணி நாடுகளின் பட்டியலுக்கு இந்தியாவை உயர்த்தியுள்ளதாக அமைச்சர் கூறினார்.
காசியாபாத்தில் உள்ள மனிதவள மேம்பாட்டு மையத்தில், அறிவியல் மற்றும் தொழில்நுட்ப அமைச்சகத்தின் புதிதாக பணியமர்த்தப்பட்ட விஞ்ஞானிகளுக்கான 46 வது ஊக்குவிப்பு கூட்டத்தில் உரையாற்றிய டாக்டர் ஜிதேந்திர சிங், சில நேர்மையற்ற பகுதிகளில் இருந்து சந்தேகம் எழுப்பப்பட்ட போதிலும், நாடு வெற்றிகரமாக கோவிட் 19 தொற்றுநோயை எதிர்த்துப் போராடியது. பிரதமர் திரு நரேந்திர மோடியின் திறமையான வழிகாட்டுதல் மற்றும் தலைமையின் கீழ், இந்திய மருந்து நிறுவனங்கள் குறுகிய காலத்தில் தடுப்பூசிகளை உருவாக்கின. மேலும் கோவிட் 19 பரவுவதை எதிர்த்துப் போராடியதுடன் மட்டுமல்லாமல், வளர்ந்த நாடுகளுக்கும் மத்திய அரசு தடுப்பூசிகளை ஏற்றுமதி செய்தது என்று தெரிவித்தார்.
உலகின் 130 பொருளாதார நாடுகள் பட்டியலில் இந்தியா 2015 ஆம் ஆண்டில் 81 வது இடத்தில் இருந்தது. 2022 இல் 40 வது இடத்திற்கு முன்னேறியது. தனது உலகளாவிய கண்டுபிடிப்பு குறியீட்டின் வழியாக உலகளாவிய தரவரிசையில் மிகப்பெரிய முன்னேற்றத்தை நாடு கண்டுள்ளது என்று டாக்டர் ஜிதேந்திர சிங் கூறினார்.
ஸ்டார்ட்அப்களின் எண்ணிக்கையிலும்  யூனிகார்ன்களின் எண்ணிக்கையிலும்  உலக அளவில் இந்தியா 3வது இடத்தில் இருப்பதாக அமைச்சர் கூறினார். உலகில் தொழில்நுட்ப பரிவர்த்தனைகளுக்கான மிகவும் கவர்ச்சிகரமான முதலீட்டு இடங்களில் இந்தியா மூன்றாவது இடத்தில் உள்ளது என்றும் அவர் தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
சமையல் எண்ணெய் பாக்கெட்டுகளில் வெப்பநிலை இல்லாமல் நிகர அளவை குறிப்பிடும்படி உற்பத்தியாளர்களுக்கு மத்திய அரசு அறிவுறுத்தல்
சமையல் எண்ணெய் உற்பத்தியாளர்கள் / பாக்கெட்டுகளில் அடைப்பவர்கள் / இறக்குமதியாளர்கள், சமையல் எண்ணெய் போன்றவற்றின் நிகர அளவை அறிவிக்குமாறு மத்திய அரசு அறிவுறுத்தியுள்ளது. வெப்பநிலையைக் குறிப்பிடாமல் எடை அலகுகளில் நிகர அளவை ஆறு மாதங்களுக்குள் அதாவது. ஜனவரி 15, 2023 வரை அறிவிக்க வேண்டும் என அறிவுறுத்தப்பட்டிருந்தது.
சமையல் எண்ணெய், வனஸ்பதி, நெய் போன்றவற்றின் நிகர அளவு அல்லது . எடை அறிவிக்கப்பட வேண்டும். அளவாக அறிவிக்கப்பட்டால், பண்டத்தின் சமமான எடையை கட்டாயமாக அறிவிக்க வேண்டும். தொழிற்சாலைகள் நிகர அளவின் அளவை அறிவிக்கும் போது வெப்பநிலையை முன்கூட்டியே குறிப்பிடுவது அவதானிக்கப்பட்டது.
சமையல் எண்ணெயின் எடை வெவ்வேறு வெப்பநிலைகளில் மாறக்கூடியது என்பதால், வாங்கும் போது நுகர்வோர் சரியான அளவைப் பெறுவதை உறுதி செய்வதற்காக, சமையல் எண்ணெய் உற்பத்தியாளர்கள்/ பேக்கர்கள்/ இறக்குமதியாளர்கள் போன்றவர்கள். குறிப்பிட்ட தயாரிப்புகளை வெப்பநிலை குறிப்பிடாமல் பேக் செய்ய அறிவுறுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1854288
மனித வள மேம்பாட்டு அமைச்சகம்
உயர்கல்வி நிறுவனங்களில் பெண்களுக்கு பாதுகாப்பு மற்றும் பந்தோபஸ்து சூழலுக்கான அடிப்படை வசதிகள் குறித்த வழிகாட்டுதல்களை யுஜிசி உருவாக்கியுள்ளது
பல்கலைக்கழக மானியக் குழு  அனைத்து மாணவர்களுக்கும் குறிப்பாக மாணவிகளுக்கு பாதுகாப்பான, பந்தோபஸ்தான மற்றும் வன்முறையற்ற சூழலை ஏற்படுத்துவதற்காக உயர்கல்வி நிறுவனங்களில்  பெண்களுக்கும், மகளிர் பிரிவுக்கும்  அடிப்படை வசதிகள் குறித்த வழிகாட்டுதல்களை உருவாக்கியுள்ளது. வழிகாட்டு நெறிமுறைகள் www.ugc.gov.in என்ற யுஜிசி இணையதளத்தில் உள்ளன.
பணியிடங்களில் பெண்களுக்கு எதிரான பாலியல் துன்புறுத்தல்  சட்டம், 2013-ன் பிரிவு 4 விதியின் கீழ் அனைத்து உயர்கல்வி நிறுவனங்களுக்கும் உள் புகார் குழுவை  வைத்திருப்பது கட்டாயமாக்கப்பட்டுள்ளது. இச்சட்டத்தின்படி பெண் ஊழியர்களுக்கு பாதுகாப்பான பணிச்சூழலை பராமரிப்பது தொடர்பான பிரச்சினையை உணரும் வகையில், நடவடிக்கை எடுப்பதற்கு அவ்வப்போது ஆலோசனைகள் வழங்கப்பட்டுள்ளன. மாணவர்கள், ஊழியர்கள் உட்பட அனைத்துப் பெண்களின் பாதுகாப்பை மேம்படுத்தவும், உயர்கல்வி நிறுவனங்களின் வளாகத்தில் அவர்களுக்கு ஆரோக்கியமான மற்றும் பாதுகாப்பான சூழலை வழங்கவும், பின்வரும் முன்முயற்சிகள் எடுக்கப்பட்டுள்ளன:-
- யுஜிசி  ஒழுங்குமுறைகள், 2015-ஐ அறிவித்துள்ளது. இந்த ஒழுங்குமுறை www.ugc.gov.in என்ற யுஜிசி இணையதளத்தில் கிடைக்கிறது.
ii. பெண்கள் மற்றும் பாலியல் துன்புறுத்தல் தொடர்பான புகார்களைப் பதிவு செய்வதற்காக யுஜிசி 1800-111-656 என்ற கட்டணமில்லா தொலைபேசி எண்ணை அமைத்துள்ளது.
உயர்கல்வி நிறுவனங்களில் பாலின உணர்திறனுக்காக கருத்தரங்குகள் / விழிப்புணர்வு பயிலரங்குகள் போன்றவை நடத்தப்படுகின்றன.
அனைத்துப் பல்கலைக்கழகங்கள் / கல்லூரிகள், பாலியல் துன்புறுத்தல் வழக்குகள் குறித்த வருடாந்திர அறிக்கைகளின் தரவுகளை சமர்ப்பிக்கவும், உள் புகார் குழுவை அமைக்கவும், சாக்ஷம் வலைதளத்தில் பாலின தணிக்கையின் ஆன்லைன் இணக்கத்தை பூர்த்தி செய்யவும் யுஜிசி அறிவுறுத்தியுள்ளது.
இத்தகவலை மத்திய கல்வித் துறை இணையமைச்சர் டாக்டர் சுபாஷ் சர்க்கார் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சிறப்பு சேவைகள் மற்றும் கட்டுரைகள்
ஐஐடி மெட்ராஸ் பிரவர்தக் டெக்னாலஜீஸ், சோனி இண்டியா ஸாஃப்ட்வேர் மையத்துடன் ஒன்றிணைந்து தொழில்துறைக்கு தயார் நிலையிலுள்ள தொழில்நுட்ப திறன்களை பொறியியல் மாணவர்களுக்கு அளிக்கவிருக்கிறது
ஐஐடி மெட்ராஸ் பிரவர்தக் டெக்னாலஜீஸ், சோனி இண்டியா ஸாஃப்ட்வேர் சென்டருடன் ஒன்றிணைந்து பொருளாதார ரீதியாக பின்தங்கியுள்ள பின்னணியைக் கொண்ட மாணவர்களுக்கு தொழில்துறைக்கு தயார் நிலையுள்ள தொழில்நுட்ப திறன்களை அளிக்கவிருக்கிறது. இந்த பாடவகுப்பு முற்றிலும் இலவசமாக வழங்கப்படுகிறது.
‘சோனி இந்தியா பள்ளி இறுதி திறன் மேம்பாட்டு பயிற்சி திட்டம்,’ என்றழைக்கப்படும் இது செயற்கை நுண்ணறிவு/ மெஷீன் லேர்னிங் இணைய பாதுகாப்பு மற்றும் கம்ப்யூட்டர் கிராபிக்ஸ் அதோடு கூடவே வணிக தொடர்பு திறன் போன்ற குறிப்பிட்ட துறைகளில் பயிற்சியளிக்கிறது.
விருப்பமுள்ளவர்கள் கீழ்க்கண்ட இணைப்பை உபயோகித்து விண்ணப்பிக்கலாம் https://sonyfs.pravartak.org.in/
இந்த திட்டம் ஏற்படுத்தும் தாக்கத்தை முக்கியப்படுத்தி பேராசிரியர். வி காமகோடி, இயக்குனர், ஐஐடி மெட்ராஸ் கூறுகையில், “இந்த புரோகிராம் பட்டம் பெறும் மாணவர்களுக்கும் தொழில் துறைக்கும் இடையே நிலவும் அறிவு மற்றும் திறன் சார்ந்த இடைவெளியை குறைக்கும் நோக்கத்தைக் கொண்டிருக்கிறது. ஏராளமான மாணவர்கள், குறிப்பாக இந்தியாவின் நகர்ப்புறங்களற்ற பகுதிகளில் வசிக்கும் மாணவர்களுக்கு இந்த முயற்சி பயனளிக்கும் என்று நம்புகிறோம்” என்று கூறினார்.
சோனி இந்தியா ஸாஃப்ட்வேர் சென்டர், இந்த கோர்ஸில் முன்னிலை வகிக்கும் 15 மாணவர்களுக்கு வேலை வாய்ப்பை அளிக்கும். பிரவர்தக் டெக்னாலஜீஸ் பவுண்டேஷன் மீதியுள்ள மாணவர்களுக்கு ஐஐடிஎம், பிடிஎப் வாயிலாக நேர்காணல்களை ஏற்பாடு செய்து இதர நிறுவனங்களில் வேலை வாய்ப்பை பெற்று தரும்.
மாணவர்கள் தேர்ந்தெடுக்கும் முறை 2020-2021, 2021-2022ல் குறைந்தபட்சம் 60 சதவிகிதம் பெற்று தேர்ச்சி பெற்ற மேலும் அவர்கள் பெற்றோரின் ஆண்டு வருமானம் ரூ.8 லட்சத்துக்கும் குறைவாக இருக்கும் பட்சத்தில், பொறியியல் பட்டதாரிகளின் கல்விக்கூட செயல்பாடு அடிப்படையில் நடைபெறும்
இதற்கும் கூடுதலாக நேர்முக தேர்வை தொடர்ந்து ஓர் எழுத்து தேர்வும் நடைபெறும். அந்த தேர்வில் அதிக மதிப்பெண்களுடன் வெற்றிகரமாக தேர்ச்சிபெற்ற மாணவர்கள் பயிற்சி திட்டத்தின் கீழ், வழங்கப்படும் உதவித்தொகை பெறத் தகுதியுடையவர்கள்.
இந்த பயிற்சி நடைபெறும் காலம் தோராயமாக ஆறு மாதங்களாகும். மேலும் அது முழு நேர பயிற்சியாக இருக்கும், ஐஐடிஎம் பிரவர்தக் டெக்னாலஜீஸ் பவுண்டேஷன் வகுப்பறைகளில் நேரடியாக நடத்தப்படும். பயிற்சி திட்டத்தை வெற்றிகரமாக முடித்த மாணவர்களுக்கு சான்றிதழ்கள் வழங்கப்படும்.
விண்வெளித்துறை
சந்திரயான் - 3 திட்டத்தின் நிலை
சந்திரயான் -3 விண்கலம் ஜூலை 14, 2023 அன்று சதீஷ் தவான் விண்வெளி மையத்திலிருந்து எல்.வி.எம் -3 மூலம் வெற்றிகரமாக ஏவப்பட்டது. இந்த விண்கலம் தற்போது நிலவின் சுற்றுவட்டப்பாதையை அடையும் நோக்கில் தொடர்ச்சியான சுற்றுப்பாதை மாற்றங்களுக்கு உட்படுத்தப்பட்டு வருகிறது, மேலும் பூமி செல்லும் பாதை மற்றும் சந்திர எல்லைப் பாதை என இரண்டு கட்டங்களைக் கொண்டுள்ளது. இந்த விண்கலம் தற்போது பூமி சுற்றும் பாதையில் உள்ளது.
சந்திரயான்-3 கூறுகளில் நேவிகேஷன் சென்சார்கள், உந்துவிசை அமைப்புகள், வழிகாட்டுதல் மற்றும் கட்டுப்பாடு போன்ற பாதுகாப்பான மற்றும் மென்மையான தரையிறக்கத்தை உறுதி செய்வதற்கான பல்வேறு மின்னணு மற்றும் இயந்திர துணை அமைப்புகள் அடங்கும். கூடுதலாக, ரோவரை தரையிறக்குவதற்கான வழிமுறைகள், இருவழி தகவல் தொடர்பு தொடர்பான ஆண்டெனாக்கள் மற்றும் பிற ஆன்போர்டு எலக்ட்ரானிக்ஸ் உள்ளன.
சந்திரயான் - 3 ஏவு வாகனத்தின் எடை கிட்டத்தட்ட 3896 கிலோ ஆகும், லேண்டர் மற்றும் ரோவரின் மிஷன் ஆயுட்காலம் தோராயமாக ஒரு சந்திர நாள் ஆகும், இது 14 பூமி நாட்களுக்கு சமம். லேண்டருக்கான திட்டமிடப்பட்ட தரையிறங்கும் இடம் - 690எஸ், தென் துருவம் ஆகும்.
சந்திரயான் -3 இன் நோக்கங்கள்:
- பாதுகாப்பான மற்றும் மென்மையான தரையிறக்கம்
- நிலவின் மேற்பரப்பில் ரோவர் ஆய்வு
- உள்ளக அறிவியல் பரிசோதனைகள்.
இத்தகவலை மத்திய அறிவியல் மற்றும் தொழில்நுட்பத் துறை இணையமைச்சர் டாக்டர் ஜிதேந்திர சிங் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
மாநிலங்களவை உறுப்பினர் திரு ஆஸ்கர் பெர்னாண்டஸ் அவர்களின் மறைவிற்கு பிரதமர் இரங்கல்
மாநிலங்களவை உறுப்பினர் திரு ஆஸ்கர் பெர்னாண்டஸ் அவர்களின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் அலுவலகம் வெளியிட்டுள்ள சுட்டுரைச் செய்தியில், “மாநிலங்களவை உறுப்பினர் திரு ஆஸ்கர் பெர்னாண்டஸ் அவர்களின் மறைவை அறிந்து மிகவும் வேதனை அடைந்தேன். இந்த சோக தருணத்தில் அன்னாரது குடும்பத்தினர் மற்றும் நலம் விரும்பிகளுக்கு எனது ஆதரவையும் பிரார்த்தனைகளையும் தெரிவித்துக் கொள்கிறேன். அவரது ஆன்மா சாந்தியடையட்டும்: பிரதமர்”, என்று குறிப்பிடப்பட்டுள்ளது.